ΓΡΑΠΤΗ ΕΡΩΤΗΣΗ E-3735/02

υποβολή: Caroline Lucas (Verts/ALE) προς την Επιτροπή

(19 Δεκεμβρίου 2002)

Θέμα: Ποσοστώσεις και η επιβίωση του τομέα της μπανάνας στην Καραϊβική

Τον Ιούνιο του 2002 η συνεδρίαση του Συμβουλίου τωνπουργών των χωρών ΑΚΕ διαβίβασε ψήφισμα στο Ευρωπαϊκό Κοινοβούλιο, το Συμβούλιο και την Επιτροπή το οποίο επισύρει την προσοχή στο

γεγονός ότι το νέο καθεστώς που ισχύει στον τομέα της μπανάνας είχε επιφέρει κατακόρυφη πτώση των τιμών σε επίπεδα που απειλούν να εκτοπίσουν τους προμηθευτές ΑΚΕ, οι περισσότεροι από τους οποίους δεν έχουν εναλλακτικές αγορές και έχει ήδη προξενήσει τεράστια κοινωνική και οικονομική στρέβλωση η οποία διαβρώνει τα επιτεύγματα στην πάλη ενάντια στην ένδεια.

Αυτό το πρόβλημα προκύπτει από την εφαρμογή της φάσης 2 της συμφωνίας ΕΕ/Η.Π.Α. που μεταφέρει 100 000 τόνους της ποσόστωσης από τους προμηθευτές των χωρών ΑΚΕ (ποσόστωση Γ) στους προμηθευτές βάσει δολαρίου (ποσόστωση Β), που αύξησε αποτελεσματικά τον συνολικό όγκο των μπανανών που μπαίνουν στην αγορά κατά 100 000 τόνους, επιτρέποντας στιςπεραγορές της ΕΕ να εφαρμόζουν μια ιδιαίτερα ανταγωνιστική πολιτική τιμών.

Προτίθεται η Επιτροπή να εφαρμόσει μια προσωρινή μείωση της ποσόστωσης Β (προμήθειες βάσει δολαρίου) προκειμένου να αρθούν τα πλεονάσματα στις προμήθειες τα οποία προξενούν τη μείωση των τιμών και, εάν όχι, ποια μέτρα προτίθεται να λάβει η Επιτροπήπέρ των προμηθευτών από τις χώρες ΑΚΕ·

Απάντηση του κ. Fischler εξ ονόματος της Επιτροπής

(5 Φεβρουαρίου 2003)

Η Επιτροπή ενημερώνει το αξιότιμο μέλος του Κοινοβουλίου ότι η κοινοτική αγορά μπανάνας κατά το έτος 2002 χαρακτηρίστηκε από ικανοποιητική ποσοτική ισορροπία η οποία αντικατοπτρίστηκε με αρμονική εξέλιξη τιμών. Όπως κάθε έτος, κατά το δεύτερο εξάμηνο άρχισεποβάθμιση του επιπέδου τιμών, με ενίσχυση της πτωτικής τάσης κατά τη διάρκεια των μηνών Σεπτεμβρίου και Οκτωβρίου. Πάντως η κατάσταση έχει βελτιωθεί κατά πολύ, με σημαντική ανάκαμψη των τιμών από το τέλος του μηνός Νοεμβρίου. Ειδικότερα, οι τιμές της μπανάνας χωρών Αφρικής, Καραϊβικής και Ειρηνικού (ΑΚΕ) αυξήθηκαν κατά 58 % μεταξύ της 46ης εβδομάδας (μέσα Νοεμβρίου) και της 51ης εβδομάδας (τέλη Δεκεμβρίου) ενώ στο τέλος του έτους 2000 έφθασαν στοψηλότερο επίπεδο που επιτεύχθηκε ποτέ κατά την εποχή αυτή εντός της τελευταίας πενταετίας. Οι προοπτικές για τους προσεχείς μήνες είναι θετικες και οι εξελίξεις της αγοράς κατά το έτος 2003 αναμένεται ότι θα χαρακτηρίζονται από ικανοποιητική ισορροπία. Συνεπώς είναι δυνατόν να επιβεβαιωθεί ότι η κοινοτική αγορά εξακολουθεί να είναι αγορά επωφελής για τις χώρες παραγωγής μπανανών, και ειδικότερα για τις χώρες ΑΚΕ.

Πέραν τούτου η Επιτροπήπενθυμίζει ότι οι συμφωνίες που έχουν συναφθεί με τις Ηνωμένες Πολιτείες και τον Ισημερινό έδωσαν τη δυνατότητα να τεθεί τέλος στην εμπορική σύγκρουση που διήρκησε επί πολλά έτη και επέτρεψαν το άνοιγμα δασμολογικής ποσόστωσης για την εισαγωγή μπανανών καταγωγής ΑΚΕ. Επιπλέον, το μήνα Νοέμβριο έτους 2001 η Ένωση επέτυχε να της δοθούν παρεκκλίσεις σε επίπεδο Παγκόσμιου Οργανισμού Εμπορίου (ΠΟΕ) που εξασφαλίζουν στις χώρες ΑΚΕ παραγωγής μπανανών προτιμησιακή πρόσβαση στην κοινοτική αγορά.

Τέλος η Επιτροπήπενθυμίζει ότι κανένας μηχανισμός εγγύησης τιμών δεν προβλέπεται στο πλαίσιο της Κοινής οργάνωσης αγορών (KOA) για τη μπανάνα. Η διαμόρφωση τιμών της μπανάνας, και μερικές φορές οι έντονες διακυμάνσεις των τιμών αυτών, αντικατοπτρίζουν τη δυναμική της αγοράς στην οποία η Κοινότητα δεν έχει τη δυνατότητα επέμβασης. Το μέγεθος των δασμολογικών ποσοστώσεων δεν είναι δυνατόν να τροποποιηθεί παρά μόνο προκειμένου να εξασφαλισθεί ο εφοδιασμός της αγοράς στις περιπτώσεις κατά τις οποίες εμφανίζεται έλλειμμα μπανανών κάποιας από τις διάφορες καταγωγές. Μόνο στην περίπτωση αυτή η Επιτροπή έχει τη δυνατότητα να αυξάνει τις προς εισαγωγή ποσότητες στο πλαίσιο της μη δεσμευμένης δασμολογικής ποσόστωσης (ποσόστωση Β). Στο πλαίσιο των αρμοδιοτήτων της Επιτροπής η ισχύουσα νομοθεσία δεν προβλέπει τη δυνατότητα μείωσης του ύψους των δασμολογικών ποσοστώσεων. Εξάλλου η μείωση των τιμών στην κοινοτική αγορά δεν θα αποτελούσε επαρκές κίνητρο προκειμένου να προταθεί μείωση της δασμολογικής ποσόστωσης.